ai4bharat/Pralekha huggingface dataset:
وزارت دفاع
ہندوستانی فوج کا دستہ روس میں انسداد دہشت گردی فیلڈ ٹریننگ ایکسرسائز 2023 پر آسیان وزرائے دفاع کی میٹنگ پلس ایکسپرٹ ورکنگ گروپ کے لیے روانہ
راجپوتانا رائفلز سے وابستہ بٹالین کے 32 اہلکاروں پر مشتمل ہندوستانی فوج کا دستہ آسیان وزرائے دفاع کی میٹنگ  پلس ایکسپرٹ ورکنگ گروپ  برائے انسداد دہشت گردی فیلڈ ٹریننگ ایکسرسائز 2023 کے لیے روانہ ہوگیا۔ یہ مشق روس میں 25 سے 30 ستمبر 2023 تک منعقد ہونے والی ہے۔ یہ ایک کثیر القومی مشترکہ فوجی مشق ہے جس کی میزبانی روس میانمار کے ساتھ ای ڈبلیو جی کے شریک چیئرمین کے طور پر کر رہا ہے۔
اس سے پہلے 2 سے 4 اگست 2023 کو میانمار كے نے پی تاو میں انسداد دہشت گردی پر اے ڈی ایم ایم پلس ای ڈبلیو جی کی ٹیبل ٹاپ مشق ہوئی تھی۔
2017 سے اے ڈی ایم ایم پلس کا سالانہ اجلاس جنوب مشرقی ایشیائی ممالک کی ایسوسی ایشن  اور پلس ممالک کے درمیان بات چیت اور تعاون کی اجازت دینے کے لیے ہوتا ہے۔ افتتاحی اے ڈی ایم ایم پلس 12 اکتوبر 2010 کو ویتنام کے ہا نوئی میں طلب كیا گیا تھا۔ رواں سال آسیان کے رکن ممالک پلس گروپ کے ساتھ مشق میں حصہ لیں گے۔
مشق میں متعدد انسداد دہشت گردی مشقیں شامل ہوں گی جن میں كسی قلعہ بند علاقے میں دہشت گرد گروپوں کو تباہ کرنا بھی شامل ہے۔ مشق کا بنیادی مقصد انسداد دہشت گردی کے شعبے میں علاقائی تعاون کو مضبوط كرنا اور فروغ دینا ہے۔
انسداد دہشت گردی پر اے ڈی ایم ایم پلس ای ڈبلیو جی گروپ 2023 ہندوستانی فوج کو انسداد دہشت گردی کی کارروائیوں میں اپنی مہارت اور بہترین طریقوں کا اشتراک کرنے کے علاوہ دیگر 12 شریک ممالک کے درمیان تعاون بڑھانے کے لیے ایک پلیٹ فارم فراہم کرے گا۔ ہندوستانی فوج مشقوں سے بھرپور پیشہ ورانہ تجربے کی اشتیاق كے ساتھ منتظر ہے۔
امور داخلہ کی وزارت
مرکزی وزیر داخلہ اور امداد باہمی کے وزیر جناب امت شاہ نے آج نئی دہلی میں وزارت داخلہ کے سینئر افسران کے دوسرے ‘‘چنتن شیور’’ کی صدارت کی
‘چنتن شیور’ کا مقصد وزارت کے سینئر افسران کے ساتھ بات چیت کرنا اور وزیر اعظم جناب نریندر مودی کے "وژن 2047" کے نفاذ کے لیے ایک ایکشن پلان تیار کرنا تھا
وزیر داخلہ نے انسداد دہشت گردی اور بنیاد پرستی، اندرونی سلامتی، سائبر اینڈ انفارمیشن سیکورٹی، نارکوٹکس، ڈیزاسٹر مینجمنٹ اور غیر ملکیوں سے متعلق مختلف امور کی کارکردگی کا جائزہ لیا
اپنے اختتامی خطاب میں وزیر داخلہ نے کہا کہ وزیر اعظم جناب نریندر مودی کی قیادت میں دنیا میں ہندوستان کا مقام تیزی سے بڑھ رہا ہے اور اسے دنیا میں ہر میدان میں پہلا بننے سے کوئی نہیں روک سکتا
جناب امت شاہ نے کہا کہ وزارت داخلہ کو ایک روڈ میپ تیار کرنا چاہئے اور ویژن 2047 کے اہداف کو حاصل کرنے کے لئے اس پر عمل کرنا چاہئے۔ یہ 25 سالہ روڈ میپ یقینی طور پر ہندوستان کو دنیا کا پہلا ملک بنانے میں کامیاب ہوگا
ہمیں مستقبل کے چیلنجوں کا تصور کرنے اور ان کے پیشگی حل تلاش کرنے کی ہر ممکن کوشش کرنی چاہیے
ڈرون اور مصنوعی ذہانت سمیت جدید ٹیکنالوجی کے غلط استعمال کو روکنے کی صلاحیت کو مزید بڑھانے پر زور دیا جانا چاہیے
وزارت کے کام کی تعریف کرتے ہوئے وزیر داخلہ نے عہدیداروں سے کہا کہ وہ ویژن 2047 میں طے شدہ اہداف کو حاصل کرنے کے لئے مزید تندہی سے کام کریں
مرکزی وزیر داخلہ اورامداد باہمی کے وزیر جناب امت شاہ نے آج نئی دہلی میں وزارت داخلہ کے سینئر افسران کے دوسرے ‘‘چنتن شیور’’ کی صدارت کی۔ چنتن شیور کا مقصد وزارت کے سینئر افسران کے ساتھ بات چیت کرنا اور وزیر اعظم جناب نریندر مودی کے‘ وژن 2047 ’کے نفاذ کے لیے ایک ایکشن پلان تیار کرنا تھا۔
وزیر داخلہ نے انسداد دہشت گردی اور بنیاد پرستی، اندرونی سلامتی، سائبر اینڈ انفارمیشن سیکورٹی، نارکوٹکس، ڈیزاسٹر مینجمنٹ اور غیر ملکیوں سے متعلق مختلف امور کی کارکردگی کا جائزہ لیا۔ انہوں نے آتم نربھر بھارت، مختلف بجٹ اعلانات اور ایم ایچ اے کے اہم زیر التوا مسائل کی صورتحال کا بھی جائزہ لیا۔ افسران نے وزارت سے متعلق مختلف امور پر اپنی تجاویز پیش کیں۔
'چنتن شیور' میں اپنے اختتامی خطاب میں، وزیر داخلہ نے کہا کہ وزیراعظم جناب نریندر مودی کی قیادت میں، دنیا میں ہندوستان کا مقام تیزی سے بڑھ رہا ہے اور اسے دنیا کے ہر میدان میں پہلا بننے سے کوئی نہیں روک سکتا۔ جناب امت شاہ نے کہا کہ وزارت داخلہ کو چاہیے کہ وہ ایک روڈ میپ تیار کرے اور اس پر عمل کرے تاکہ ویژن 2047 کے اہداف حاصل کیے جا سکیں اور یہ 25 سالہ روڈ میپ یقینی طور پر ہندوستان کو دنیا کا پہلا ملک بنانے میں کامیاب ہو گا۔
جناب امت شاہ نے کہا کہ ہمیں مستقبل کے چیلنجوں کا تصور کرنے اور ان کے پیشگی حل تلاش کرنے کی ہر ممکن کوشش کرنی چاہیے۔ انہوں نے ڈرونز اور مصنوعی ذہانت سمیت جدید ٹیکنالوجی کے استعمال اور غلط استعمال کو روکنے کی صلاحیت کو مزید بڑھانے پر زور دیا۔
مرکزی وزیر داخلہ نے وزارت کے کام کی تعریف کی اور عہدیداروں سے کہا کہ وہ وژن 2047 میں طے شدہ اہداف کو حاصل کرنے کے لیے مزید تندہی سے کام کریں۔ جناب امت شاہ نے زور دیا کہ بجلی کی کھپت کو کم کرنے کے لیے وزارت داخلہ کی تمام دفتری عمارتوں کے لیے زیادہ سے زیادہ شمسی توانائی کی فراہمی کی جانی چاہیے۔
صدر جمہوریہ کا سکریٹریٹ
صدرجمہوریہ ہند جناب رام ناتھ کووند نے سابق صدر جمہوریہ آر وینکٹ رمن کو اُن کی سالگرہ کے موقع پر گلہائے عقیدت پیش کیا
نئی دہلی،04؍دسمبر،صدر جمہوریہ جناب رام ناتھ کووند نے آج راشٹرپتی بھون میں سابق صدر جمہوریہ جناب آر وینکٹ رمن کو اُن کی سالگرہ کے موقع پر گلہائے عقیدت پیش کیا۔ اس موقع پر صدر جمہوریہ کووند ، آنجہانی آر وینکٹ رمن کے اہل خانہ کے علاوہ پریسیڈنٹ سکریٹریٹ کے افسران اور عملے نے بھی آنجہانی صدر کی تصویر کے سامنے انہیں خر اج عقیدت پیش کیا۔
۔۔۔۔۔۔۔۔۔۔۔۔۔۔۔۔۔

U-5553
(Visitor Counter : 69
محنت اور روزگار کی وزارت
ای ایس آئی سی اسپتال اور ڈسپنسری ، نوائیڈا میں مشتبہ طور سے غیر مناسب خدمات کی رپورٹنگ پر ای ایس آئی سی کی وضاحت
ای ایس آئی سی کے ڈاکٹر اور صحت کارکنان اپنی ڈیوٹی سے آگے بڑھ کر کام کررہے ہیں
ای ایس آئی سی اسپتال، نوائیڈا میں اپریل ، 2020 سےلے کر اب تک تقریباً 68ہزار مریضوں کا علاج کیا ہے
اس مدت کے دوران سیکٹر ،12 سیکٹر57 این ای پی زیڈا ور گریٹر نوائیڈا میں واقع تمام چار ڈسپنسریوں میں بیمہ یافتہ افراد اور ان کے مستفدین کا علاج کیا گیا ہے
نئی دہلی،8ستمبر 2020/ ای ایس آئی سی اسپتال اور ڈسپنسری ، نوائیڈا میں ای ایس آئی بیمہ یافتہ افراد اور ان کے مستفدین کا مناسب علاج نہیں ملنے کے سلسلہ میں کچھ اخباروں نے چھپی ہوئی خبروں کے جواب میں ، ای ایس آئی سی نے وضاحت دیتے ہوئے کہا ہے کہ ای ایس آئی سی اسپتال ، نوائیڈا بیمہ یافتہ افراد اور ان کے مستفدین کے لئے وقف طریقے سے طبی دیکھ بھال اور تمام طرح کے علاج سے متعلق خدمات کو مہیا کرتا رہاہے۔ اس بات کو متعلقہ ڈیٹا کے ذریعہ او رزیادہ تصدیق کی جاسکتی ہے جو ظاہر کرتا ہے کہ ای ایس آئی سی اسپتال نے اس کووڈ-19 وبا کے دوران طبی دیکھ بھال فراہم کرنے کا قابل ذکر طریقے سے بہت اچھا کام کیا ہے۔
ای ایف آئی سی نے مزید کہا کہ نوائیڈا میں واقع اس کے اسپتال میں اپریل 2020 سے اب تک تقریباً 68 ہزار مریضوں اور سیکٹر 12 ، سیکٹر 57، این ای ایزر ۔۔۔۔۔۔ اور گریٹر نوائیڈا میں و اقع تمام چار ڈسپنسریوں میں اس مدت کے دوران ایک لاکھ سے زیادہ بیمہ شدہ افراد اور ان کے مستفدین کا علاج کیا گیا ہے۔ اس کے علاوہ ای ایس آئی سی اسپتال میں جون 2020 سے ہی کووڈ19 مریضوں کا علاج کرنا شروع کردیا ہے اور اسکے لئے سو بستروں کا انتظام کیا گیا ہے۔ اسپتال میں آنے والے مریضوں کو دوائیں ، اسپتال میں نو تعمیر ان ہاؤس فارمیسی کے ذریعہ دیئےجاتی ہیں۔
نوائیڈا میں واقع ای ایس آئی سی ، ذیلی علاقائی دفتر، نوائیڈا کے بیمہ یافتگان کو نقد فائدہ بھی مہیا کرارہاہے اور اس طرح سے انہیں کووڈ وبا کے اس مشکل وقت کے دوران ان کی دشواریوں کو کم کرنے میں مدد فراہم کررہا ہے۔ اپریل،2020 سے اب تک نقد منافع کے طور پر 8.5 کروڑ روپے کی رقم کے 25ہزار829 ادائیگیاں کی گئی ہیں۔
حکومت کے ذریعہ جاری کی گئی ہدایات کے مطابق ، ای ایس آئی سی اسپتال کووڈ-19 وبا کے خطرے کے ساتھ چل رہی لڑائی میں شامل ہیں۔ ای ایس آئی سی کی کوششوں کی ستائش کی گئی ہے اور طبی خدمات کی بنیادی ڈھانچے کو بھی تمام کووڈ-19 مریضو ں کے لئے کھول دیا گیا ہے جس میں عوام بھی شامل ہے۔ اب تک، پورے ہندستان میں تقریباً 2600 آئیسولیشن بیڈ اور تقریباً 1350 قرنطینہ بیڈ کے ساتھ 23 ای ایس آئی سی اسپتال کووڈ-19 کے لئےاسپتالوں کے طور پر کام کررہے ہیں۔ ان کے علاوہ ، ملک بھر کے بقیہ ای ایس آئی سی ایس اسپتالوں میں تقریباً 961 کووڈ آئسولیشن بیڈ دستیاب ہیں، جس سے تمام ای ایس آئی سی اسپتالوں میں کل ملاکر 3ہزار 597 کووڈ آئسولیشن بیڈ دستیاب ہیں۔ اس کے ساتھ ہی ان اسپتالوں میں 213 وینٹیلیٹروں کے ساتھ کل 555 آئی سی یو/ایچ ڈی یو بیڈ بھی دستیاب کرائے گئے ہیں۔
اس امتحان کی گھڑی میں جب پورا ملک اس کووڈ-19 وبا سے جنگ کے لئے پرعزم ہے، میڈیکل اور پیرا میڈیکل تمام حقیقی جنگجو کے طور پرکام کرر ہے ہیں اور وہ کووڈ -19 کے تباہ کن اثرات سے زندگی کی حفاظت کرنے کے لئے اپنی ڈیوٹی سے آگے بڑھ کر کام کررہے ہیں۔
حالانکہ میڈیا کے رول کو کم کرکے اندازا کیا جاسکتا ہے، ای ایس آئی سی اس امتحان کی گھڑی میں ان سے تعاون اور برداشت اور صبر کی درخواست کرتا ہے۔
م ن۔ ش ت ۔ ج
Uno-5194
(Visitor Counter : 124
وزارت دفاع
ایم آر ایس اے ایم کی پہلی کامیاب پرواز
نئی دہلی،23/دسمبر 2020، دفاعی تحقیق اور ترقی کی تنظیم  نے بری فوج کےلیے درمیانہ فاصلے تک وار کرنے والے سطح سے ہوا میں مار کرنے والے میزائل  کا پہلا کامیاب تجربہ کرکے ایک اہم سنگ میل طے کیا ہے۔ یہ تجربہ آج سہ پہر تقریبا چار بجے اوڈیشہ ساحل سے دور چاندی پور مربوط ٹیسٹ رینج سے کیا گیا۔ اس میزائل نے بغیر پائلٹ والے ایک تیز رفتار فضائی ہدف کو پوری طرح سے تباہ کردیا، جسے ایک طیارے کی نقل کے طور پر استعمال کیا گیا۔
ایم آر ایس اے ایم کی بری فوج کاورژن سطح سے فضا میں وار کرنے والا ایک میزائل ہے، جسے ہندوستانی فوج کے استعمال کے لیے ڈی آر ڈی او، ہندوستان اور آئی اے آئی اسرائیل نے مشترکہ طور پر تیار کیا ہے۔ایم آر ایس اے ایم کا آرمی ہتھیاروں کا نظام کمان پوسٹ، ملٹی فنکشن راڈار اور موبائل لانچر سسٹم پر مبنی ہے۔ ڈیلیوری ایبل کنفیگریشن میں لانچ کے دوران مکمل فائر یونٹ کا استعمال کیا گیا۔ استعمال کنندہ یعنی ہندوستانی آرمی کی ٹیم بھی اس تجربے کے وقت موجود تھی۔ متعدد آلات جیسے راڈار، ٹیلی میٹری اور الیکٹرو آپٹیکل ٹریکنگ سسٹم نصب کیے گئے تھے۔ ان آلات نے مشن سے متعلق مکمل ڈاٹا ریکارڈ کیے، جس نے ہتھیار کے نظام کی کارکردگی کی توثیق کردی، اس میں ہدف کو تباہ کرنا بھی شامل ہے۔
وزیر دفاع جناب راج ناتھ سنگھ نے ڈی آر ڈی او اور مشن سے وابستہ ٹیم کے ارکان کی ستائش کی اور کہا کہ ہندوستان نے ہتھیاروں کے جدید نظام کے ملکی سطح پر ڈیزائن اور فروغ میں اعلی سطح کی صلاحیت حاصل کرلی ہے۔
دفاعی تحقیق اور ترقی کے محکمہ کے سکریٹری اور ڈی آر ڈی او کے چیئرمین ڈاکٹر جی ستیش ریڈی نے ایم آر ایس اے ایم کے آرمی ہتھیار کے نظام کی کارکردگی کے کامیاب مظاہرے کے لیے ڈی آر ڈی او برادری کو مبارک باد دی ہے، جس نے اپنی پہلی ہی پرواز میں ہدف کو براہ راست نشانہ بنایا ہے۔ انہوں نے اس نظام کو ریکارڈ میعاد اور مقررہ مدت میں حقیقت کی شکل دینے پر پوری ٹیم کی کوششوں کی بھی ستائش کی۔
۔۔۔۔۔۔۔۔۔۔۔
U-8373
م ن۔ ف ا ۔ ت ع۔
(Visitor Counter : 167
الیکٹرانکس اور اطلاعات تکنالوجی کی وزارت
کل نئی دہلی میں پہلی انڈیا اسٹیک ڈیولپر کانفرنس کا انعقاد کیا جائے گا
حکومت کی کوششیں ملک کے اندر انڈیا اسٹیک کو اپنانے اور پوری دنیا میں اس کے پھیلاؤ کو وسیع کرنے کی ہیں: وزیر مملکت جناب راجیو چندر شیکھر
حکومت، صنعت، اسٹارٹ اپ/ یونیکارن، اکیڈمیا کے ڈیجیٹل رہنما انڈیا اسٹیک کو اعلیٰ رفتار دینے اور اسے عالمی بنانے کے لیے کوشاں ہیں
جی20 ممالک اور جی20 سیکرٹریٹ کے مندوبین کو بھی کانفرنس میں مدعو کیا گیا ہے
پہلی انڈیا اسٹیک ڈیولپر کانفرنس کل یہاں منعقد کی جائے گی جو دنیا بھر میں ہندوستان کی ڈیجیٹل اشیا کو وسیع پیمانے پر اپنانے کو یقینی بنانے کے طریقوں اور ذرائع پر بات کرے گی۔
اس میں صنعت، حکومت، اسٹارٹ اپس اور یونیکارن اور اکیڈمی کے 100 سے زیادہ ڈیجیٹل رہنما شرکت کریں گے۔ کانفرنس میں جی 20 ممالک اور جی 20 سیکرٹریٹ کے مندوبین کو بھی مدعو کیا گیا ہے۔
کانفرنس کے بارے میں صحافیوں کو بتاتے ہوئے الیکٹرانکس اور انفارمیشن ٹکنالوجی اور ہنرمندی کی ترقی اور صنعت کاری کے وزیر مملکت جناب راجیو چندر شیکھر نے کہا کہ یہ صنعت اور ڈیولپر برادری کو ایک مضبوط اسٹارٹ اپس اور ملک کے اندر اختراعی ماحولیاتی نظام تیار کرنے کے طریقے تلاش کرنے کے لیے ایک پلیٹ فارم فراہم کرے گا اور ہندوستان کی اسٹیک مصنوعات کو دوسرے ممالک میں بھی لے جائے گا۔
انہوں نے کہا کہ انڈیا اسٹیک ڈیجیٹل حلوں کا ایک ملٹی لیئر کلسٹر ہے جس میں آدھار، یو پی آئی، ڈیجی لاکر، Co-Win، GeM، GSTN شامل ہیں جنہوں نے ہندوستان میں ڈیجیٹل تبدیلی میں اہم کردار ادا کیا ہے۔ ”کووڈ کے بعد، ہندوستان آبادی کے پیمانے پر ترقی اور حکمرانی کے لیے ٹیکنالوجی کے استعمال میں ایک ممتاز ملک کے طور پر ابھرا ہے۔ اب ہماری توجہ ملک کے اندر اپنی ڈیجیٹل اشیا کے پھیلاؤ کو وسیع کرنے اور باہر ان کے اختیار کو وسیع کرنے پر مرکوز ہے۔“
ایک سوال کے جواب میں وزیر موصوف نے کہا، ”ہم واسودھیو کٹمبکم  کے اصول پر یقین رکھتے ہیں۔ وہ ممالک جو ہندوستان کی قیادت پر عمل کرنے کے خواہشمند ہیں وہ اپنی ضروریات کے مطابق انڈیا اسٹیک کو اپنا سکتے ہیں۔
وزیر موصوف نے کہا کہ اگلے ماہ ابو ظہبی میں منعقد ہونے والی ورلڈ گورنمنٹ سمٹ 2023 میں انڈیا اسٹیک فوکس ایریاز میں سے ایک ہوگا۔
بھاری صنعتوں کی وزارت
بھاری صنعتوں کے وزیر مملکت ارجن رام میگھوال نے لائٹننگ پر بین الاقوامی سیمپوزیم کا افتتاح کیا
نئی دہلی،14 نومبر/ بھاری صنعتوں اور پبلک انٹر پرائزیز کے مرکزی وزیر مملکت اور پارلیمانی امور کے وزیر مملکت جناب ارجن رام میگھوال نے گرو گرام میں مانیسر میں آٹو موٹیو ٹیکنالوجی کے لئے بین الاقوامی سینٹر آئی سی اے ٹی میں آج لائٹننگ سے متعلق بین الاقوامی سیمپوزیم  کا افتتاح کیا۔
سیمپوزیم میں اظہار خیال کرتےہوئے ارجن رام میگھوال نے چار صنعتی انقلاب کے تین ستونوں :مصنوعی ذہانت ، روبوٹکس اور تھری-ڈی پرنٹنگ پر میک ان انڈیا پہل کوفروغ دینے کی ضرورت کو دوہرایا ۔ وزیر موصوف نے ملک بھر میں توانائی کو بچانے اور بجلی کو بہتر بنانے کے لئے ایل ای ڈی ٹیکنالوجی کے بڑے پیمانے پر نفاذ کی تجویز بھی پیش کی۔
جناب ارجن رام میگھوال نے آٹو موبائل کے شعبے میں ٹیسٹنگ اور آر این ڈی کے لئے عالمی درجے کے مرکز کے طور پر ابھرنے کے لئے آئی سی اے ٹی کو مبارکباد دی اور نئے تیار کئے گئے 850 سیٹ والے آڈیٹوریم اور ایکسپو سہولیات کی ستائش کی۔ انہوں نے ایک انٹر ایکٹیواجلاس بھی منعقد کیا جہاں انہوں نے سڑک کے تحفظ میں روشنی کی اہمیت کی وضاحت کی۔
اس موقع پر آئی سی اے ٹی کے ڈائریکٹر دنیش تیاگی نے آٹو موٹیو لائٹننگ اورایڈوانسمنٹ  کے شعبے میں نئی ٹیکنالوجی کے اعتبار سے آگے بڑھنے کے بارے میں ذکر کیا جو کہ آئی سی اے ٹی نے آٹو موٹیو ٹیسٹنگ اور آر این ڈی کے شعبے میں کی ہیں۔ انہوں نے لائٹننگ ٹیکنالوجی کے مستقبل کے بارے میں بھی بات کی اور یہ بھی کہا کہ کس طرح آئی سی اے ٹی اس ٹرانزیشن کے دوران لائٹننگ سپلائرس اور آلات بنانےوالوں کی مدد کرے گا۔
آئی ایس او ایل کے دوران ایک نمائش بھی منعقد کی جا رہی ہے جس میں لائنٹننگ کمپونینٹس  پر خصوصی توجہ کے ساتھ آٹو موٹیو کمپونینٹس کے لئے 30 سے زیادہ اسٹال لگائے جائیں گے اورآلات بنانے والے 14 اوریجنل مینوفیکچرس کی گاڑی کے 14 سے زیادہ نئے ماڈلس کی نمائش لگائی جائے گی۔ اس نمائش نے کمپونینٹ اور آلات سپلائر کرنے والوں ، مینوفیکچررس اور اوریجنل آلات تیار کرنے والوں کو نیٹ ورکنگ کے مواقع فراہم کئےہیں۔
آئی ایس او ایل 2019 کے دوران انٹلیجنٹ لائٹننگ ڈارک آورس میں سڑک کے تحفظ اور روڈ اہیڈ : اسسٹنگ اینڈ الارمنگ ٹیکنالوجیز پر پینل مذاکرے کا بھی اہتمام کیا گیا ہے۔
اس موقع پر اختراع اور ایکسیلینس کے لئے بہت سے ایوارڈز بھی تقسیم کئے گئے۔ آئی ایس اوایل 2019 میں 800 سے زیادہ مندوبین شرکت کر رہے ہیں۔
2009 سے آئی ایس او ایل ایک عالمی ایوینٹ میں تبدیل ہوا ہے۔ آئی سی اے ٹی 2006 سے لائٹننگ ریسرچ اور ٹیسٹنگ کےشعبے سے جڑا رہا ہے۔ آئی ایس او ایل 2019 کا مقصد معلومات کو عام کرنے کو یقینی بنانے کےلئے ایک معلوماتی شیئرنگ پلیٹ فارم تیار کرنا ہے۔
بہت سی آٹو کمپنیوں کے نمائندے اس موقع پر موجود تھے۔
وزارت اطلاعات ونشریات
شنگھائی تعاون تنظیم  فلم فیسٹول میں اینی میشن کا استعمال کرتے ہوئے لا محدود دنیا کی تخلیق پر پینل مذاکرے کا انعقاد
ملک کی اینی میشن صنعت سے متعلق اجلاس میں ہندوستانی لوک داستانوں کی سحر انگیز کشش کو اُجا گر کیا گیا
شنگھائی تعاون تنظیم  فلم فیسٹیول کے پہلے دن آج 'اینی میشن کا استعمال کرتے ہوئے لامحدود دنیا کی تخلیق' پر ایک پینل مذاکرے کا انعقاد کیا گیا۔ گریفٹی ملٹی میڈیا کے ڈائریکٹر اور سی او او منجل شراف اور ٹونز اینی میشن کے سی ای او جے کمار پربھاکرن نے ہندوستانی اینی میشن کی صنعت میں کام کرنے کے اپنے تجربے اور اس کی ترقی کے لیے اپنے تصورات مشترک کئے۔
منجل شراف نے اپنی ہی تخلیق 'دیپا اور انوپ' کی مقبولیت پر تبادلہ خیال کیا۔ انہوں نے کہا کہ بین الاقوامی سامعین اور ناظرین کو ہندوستانی سیاق و سباق کے ساتھ جوڑنا ،اس سیریز کو بنانے کے پیچھے بنیادی محرک تھا۔ انہوں نے یہ بھی بتایا کہ کس طرح ، انہوں نے یہ یقینی بنایا کہ سیریز صرف ہندوستانی نمائندگیوں تک محدود نہ رہے ، بلکہ اس میں کچھ امریکی فلیور لیزا گولڈمین کو بھی شامل کیا جائے ۔
جے کمار پربھاکرن نے اینی میشن کے سیاق و سباق کے سماجی پہلوؤں پر روشنی ڈالنے کا موقع حاصل کیا۔ انہوں نے اس بات پر تبادلہ خیال کیا کہ بچے کس طرح کارٹونوں کے عادی ہوجاتے ہیں اور کارٹون سے پوری طرح لطف اندوز ہوتے ہیں۔ انہوں نے مزید کہا کہ سنیما اور ٹیلی ویژن ثقافتی ایجاد میں اہم رول ادا کرتے ہیں۔
اس اجلاس میں اس بات پر بھی غو ر وخوض کیا گیا کہ کس طرح ہندوستانی لوک گیت نے دنیا بھر کے سامعین کی توجہ حاصل کی ہے۔ تینالی رمن اور اکبر بیربل جیسے کرداروں نے کئی نسلوں کے تخیل کو اپنی گرفت میں لے لیا ہے۔ پینلسٹس نے ان چیلنجوں کے بارے میں بھی بات چیت کی، جن کا انہیں اپنے کیریئر کے آغاز کے دوران مقامی سیاق وسباق کو فروغ دینے کے لئے سامنا کرنا پڑا ،کیونکہ سرکردہ عالمی برانڈز اور دسٹی بیوٹرس کے ساتھ شراکت داری کو اقتصادی طور پر ناقابل عمل ثابت کردیا تھا۔
وِسلنگ ووڈس انٹرنیشنل کے نائب صدر، چیتنیا چنچلکر کے زیر انتظام، اس مباحثے میں ہندوستانی اینی میشن صنعت اور اس کے مستقبل کے روڈ میپ کی ترقی کے بارے میں بھی روشنی ڈالی گئی ۔
۰۰۰۰۰۰۰۰

U-979
(Visitor Counter : 64
وزارت دفاع
آئی این ایس شاردل ایم وی کورتّی کو بحفاظت کوچی لے کر آیا
19 دسمبر 2021:
30 نومبر 2021 کو ایم وی کورتّی  کے اسٹاربورڈ انجن روم میں آگ لگ گئی تھی، جسے بعد ازاں جہاز کے عملے کےذریعہ بجھا دیا گیا۔ تاہم، آتشزدگی کے نتیجے میں لاحق ہوئے نقصان کی وجہ سے جہاز کا انجن چالو نہیں ہوسکا اور نتیجتاً 30 نومبر 2021 کو یہ جہاز مرمت کے انتظار میں آندروت جزیرے پر لنگر انداز ہوا۔
جہاز کو کھینچ کر آندروت سے کوچی لانے کے لیے لکشدویپ انتظامیہ کی جانب سے موصول ہوئی درخواست کی بنیاد پر، بھارتی بحریہ نے نقصان زدہ بحری جہاز کی مدد کی غرض سے 16 دسمبر 2021 کوآئی این ایس شاردل کو آندروت کے لیے روانہ کیا۔ آئی این ایس شاردل 17 دسمبر 2021 کو اس علاقے میں پہنچا۔ افسران اور ملاحوں پر مشتمل ماہرین کی ایک ٹیم نے آفیسر انچارج نول ڈی ٹیچمنٹ آندروت لیفٹیننٹ کمانڈر بشنو سی پانڈا کے ساتھ 17 دسمبر 2021 کو ایم کورتّی میں سوار ہوکر جہاز کو ہوئے نقصان کا تفصیلی جائزہ لیا۔ اس عمل کے دوران، بحری عملے نے جہاز کے پورٹ انجن کو چالو کرنے میں ایم وی کورتّی کے عملے کی مدد کی۔ اس سلسلے میں آئی این ایس شاردل کے ذریعہ ٹووِنگ گیئرس ایم وی کورتّی کو دیے گئے اور ٹووِنگ مشقیں ایم وی کورتّی کے ساتھ انجام دی گئیں۔ ان ٹرائلس نے ایم وی کورتّی کے عملے کو ازحد ضروری خوداعتمادی عطا کی اور جہاز کو لاتے وقت راستے میں پورٹ مین انجن کے خراب ہونے کی صورت میں جہاز کو کھینچ کر لانے کے کامیاب آپریشن کی یقین دہانی کرائی۔
مختلف ہنگامی صورتحال کی مشق کے بعد، آئی این ایس شاردل کو 18دسمبر 2021 کو بحفاظت کوچی لایا گا۔ اس عمل کے دوران، آئی این ایس شاردل اور نول ڈی ٹیچمنٹ آندروت کا عملہ جہاز میں ہی سوار تھا تاکہ کسی مشین کے خراب ہوجانے کی صورت میں ایم وی کو تعاون فراہم کرایا جا سکے۔
وزارت خزانہ
حکومت ہند اور عالمی بینک نے کووڈ-19 کے منفی اثرات سے ہندوستان کے غریبوں او ر مخدوش حالت میں جینے والوں کو بچانے کے لئے 40 کروڑ ڈالر کے پروجیکٹ پر دستخط کئے
نئی دلی،16؍ دسمبر،حکومت ہند اور عالمی بینک نے آج 40 کروڑ ڈالر کے پروجیکٹ پر دستخط کئے، جس کا مقصد عالمی وبا کووڈ-19سے بُری طرح متاثر غریبوں اور مخدوش حالت میں زندگی گزارنے والوں کو معاشرتی امداد فراہم کرنے کی کوشش کی اعانت کرنا ہے۔ یہ 2 منصوبہ بند سلسلے کی دوسری کارروائی ہے۔ پہلی کارروائی میں مئی 2020 میں 75 کروڑ ڈالر منظور کئے گئے۔ اس پروگرام سے ہندوستان میں قومی اور ریاستی حکومتوں کی اہلیت کوتقویت حاصل ہوگی او ر وہ عالمی وباکووڈ-19 کے صدمے سے دو چار غریبوں اور مخدوش حالت میں زندگی گزارنے والوں کو مناسب سماجی تحفظ مربوط طو رپر فراہم کر سکے۔
اقتصادی امور کے محکمے کے ایڈیشنل سکریٹری ڈاکٹر سی ایس مہاپاترا نے کہا ہے کہ کووڈ-19 بحران سے نقل مکانی کرنے والے اور شہروں میں رہنے والے غریبوں کو لاحق خطرات اور مستقبل میں اس نوعیت کی تباہیوں سے نمٹنے کی تیاریوں کو مضبوط بنانے کی سرکاری ضرورت اجاگر ہوئی ہے۔ ملک بھر میں شہری اور نیم شہری علاقوں میں مخدوش حالت میں زندگی گزارنے والوں کی مدد کے اس پروگرام سے ہندوستان کے معاشرتی تحفظ کے نظام کو مزید وسیع اور مؤثر کرنے میں مدد ملے گی۔
اس معاہدے پر حکومت ہند کی طرف سے ڈاکٹر مہا پاترا اور عالمی بینک کی طرف سے قائم مقام ملکی ڈائرکٹر محترمہ سوميلا جوليانی نے دستخط کئے۔
ہندوستان بھر میں نمائندہ گھریلو سروے کے ذریعے پہلی کارروائی کے ابتدائی نتائج سے ہندوستان کے معاشرتی تحفظ کے نظام کی اہلیت اور درپیش آزمائشیں سامنے آتی ہیں۔ ہندوستان کے کووڈ-19 سماجی تحفظ کی کوششوں میں تیزی لانے کے جس دوسرے پروگرام پر آج دستخط کئے گئے ہیں، وہ پہلی کارروائی کی کامیابی کو آگے بڑھائے گا ۔
ہندوستان میں عالمی بینک کے کنٹری ڈائرکٹر جناب جنید احمد نے کہا کہ عالمی وبا کووڈ-19 کا سامنا کرنے میں حکومت ہند اپنے سماجی تحفظ کے نظام کو سرگرم طریقے سے مضبوط بنا رہی ہے۔ اس عمل کی تائید میں عالمی بینک کی پہلی کارروائی کے بعد حکومت نے ہنگامی راحت رسانی کے پہلے سے موجود پروگراموں کا معیار بلند کیا ہے۔ یہ جو دوسری کارروائی کی جائے گی اس سے ہندوستان کے تحفظ کا جال پھیلانے کے پروگراموں کا دائرہ وسیع کرنے میں مدد ملے گی۔ اس سے سماجی تحفظ کا متحرک پلیٹ فارم سامنے آئے گا اور غریبوں، شہروں میں نقل مکانی کرنے والوں اور تمام ریاستوں کے منظم شعبوں میں کام کرنے والے مزدوروں کے لئے خوراک اور نقد امداد کو یقینی بنایا جائے گا۔
براعظم کے سائز کے ملک ہندوستان میں کووڈ-19 کے بعد کے اقتصادی جھٹکے ذیلی قومی، کمیونٹی اور گھرانوں کی سطحوں پر الگ الگ طریقے سے محسوس کئے جا سکتے ہیں، جو نئی کارروائی شروع ہوگی، وہ اس سلسلے میں ریاستی حکومتوں کو لچکدار طریقے سے کام کرنے کا موقع فراہم کرے گی اور نقل مکانی کرنے والوں، غیر رسمی مزدوروں اور شہروں میں آباد غریبوں کی ضرورتوں کی تکمیل کو یقینی بنایا جا سکے گا۔ مجوزہ اصلاحات کے نتیجے میں ریاستیں اس قابل ہو پائیں گی کہ وہ کووڈ-19 اور مستقبل کی تباہیوں کا سامنا کرنے اور مناسب سماجی تحفظ کا خاکہ تیار کرنے اور اسے عمل میں لانے کےلئے تباہی سے نمٹنے کے فنڈ سے لچکدار طور پر سرمایہ حاصل کر سکیں۔ اس طرح شہری علاقوں میں سماجی تحفظ کا بھرپور احاطہ کیا جا سکے گا۔ یہ پروگرام ایشیائی ترقیاتی بینک، اے ایف ڈی اور کے ایف ڈبلیو کے اشتراک سے تیار کیا گیا ہے۔
40 کروڑ ڈالر کا قرض بین الاقوامی ترقی انجمن  کی طرف سے ہے، جو عالمی بینک کا مراعاتی قرض دینے والی شاخ ہے۔
پیٹرولیم اور قدرتی گیس کی وزارت
مرکزی کابینہ نے تیل اور قدرتی گیس کے شعبے میں تعاون کے لئے بھارت اور برازیل کے درمیان مفاہمت نامے کو منظوری دی
نئی دہلی، 22 جنوری / وزیراعظم جناب نریندر مودی کی سربراہی میں مرکزی کابینہ نے آج تیل اور قدرتی گیس کے شعبے میں تعاون کے لئے بھارت اور برازیل کے درمیان ایک مفاہمت نامے پر دستخط کو اپنی منظوری دی ہے۔
اس مفاہمت نامے سے تیل اور قدرتی گیس کے سیکٹر میں دونوں ملکوں کے درمیان تعاون میں اضافہ ہوگا اور اس مفاہمت نامے کے تحت دونوں فریق برازیل اور ہندوستان کے درمیان ای اور پی اقدامات میں تعاون قائم کرنے کی سمت کام کریں گے۔ ساتھ ہی اس سیکٹر میں تحقیق اور ترقی کے علاوہ دونوں ملک اور تیسرے ملکوں میں رقیق قدرتی گیس میں اشتراک کاپتہ لگانے کے علاوہ تیل ،توانائی اور ماحولیاتی امورنیز توانائی کی صلاحیت، توانائی کی تحقیق و ترقی اور علاقائی توانائی ، بنیادی ڈھانچے کے نیٹ ورک کی توسیع جیسی توانائی کی پالیسیوں میں اشتراک کو حوصلہ دینے کی سمت میں بھی کام کریں گے۔
توقع ہے کہ اس مفاہمت نامے پر اس مہینے کے آخری میں اس وقت دستخط کئے جائیں گے جب برازیل کے صدر ہندوستان کا دورہ کریں گے۔
۔۔۔۔۔۔۔۔۔۔۔
U – 314
(Visitor Counter : 61